Diari Oficial de la Generalitat Valenciana


Sumari del DOGV 5106, del 04-10-2005 (2005/10658)

Informació pública del programa d'actuació integrada per a la unitat d'execució única del SUI 2 de Benimuslem.
--------------------------------------------------------------------------------------------------------------

### Dades del document

Número de DOGV
:   5106

Data del DOGV
:   04-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10603


Organisme emissor
:   Ajuntament de Benimuslem

Tipus de document
:   Anunci

Informació pública del programa d'actuació integrada per a la unitat d'execució única del SUI 2 de Benimuslem. [2005/M10490]
  
Mitjançant el Decret de l'Alcaldia, de data 14 de setembre de 2005, s'ha resolt sotmetre a informació pública l'alternativa tècnica del programa d'actuació integrada per a la unitat d'execució única del SUI 2, delimitat per la modificació puntual número 1 del Pla General d'Ordenació Urbana de Benimuslem.
  
L'esmentada alternativa tècnica, presentada per Polígono Vistabella, CB, comprén la memòria de programa i projecte d'urbanització, acompanyada del resguard d'haver sol·licitat cèdula d'urbanització.
  
D'acord amb l'anterior, s'informa a tots els interessats que, segons el que establixen els articles 46 de la Llei Reguladora de l'Activitat Urbanística i 84 de la Llei 30/1992, modificada per la Llei 4/1999, de Règim Jurídic de les Administracions Públiques i del Procediment Administratiu Comú, se sotmet a exposició pública la mencionada alternativa tècnica, durant un termini de 20 dies, comptats a partir de l'endemà de la publicació d'este anunci en el Diari Oficial de la Generalitat Valenciana.
  
Este termini quedarà prorrogat per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica, substancialment diferent de la inicial, i prestara caució d'això, i es farà constar la pròrroga al tauler d'anuncis.
  
Igualment, aquells interessats a adquirir la condició d'agent urbanitzador, podran presentar proposicions juridicoeconòmiques durant els cinc dies següents al venciment del termini anterior dels 20 dies d'exposició pública; es procedirà a l'obertura de pliques el dia hàbil següent a la conclusió del termini per a presentar-les.
  
Així mateix es fa constar, que prèviament a la publicació del present anunci, s'ha remés avís a tots els titulars que consten en el cadastre com a afectats per l'actuació proposada.
  
No obstant això, i de conformitat amb el que disposen articles 58 i 59 de la Llei 30/1992, modificada per la Llei 4/1999, es comunica també, mitjançant el present anunci, que s'exposarà al tauler d'edictes d'este Ajuntament, diari no oficial i Diari Oficial de la Generalitat Valenciana, l'esmentat PDAI, a tots aquells titulars cadastrals o propietaris afectats que puguen resultar desconeguts o les dades dels quals que figuren en el cadastre resulten errònies.
  
Les al·legacions que, si pertoca, es formulen es presentaran en el Registre General d'Entrades de l'Ajuntament, o mitjançant qualsevol de les formes que disposa l'esmentada LRJAP i PAC.